Беларусь добра ведаюць у свеце як вытворцу кар’ерных самазвалаў. Мы лідары ў машынабудаўніцтве, у лідарах па вытворчасці трактароў і сельгастэхнікі. Добрыя пазіцыі займаем і па экспарце калійных угнаенняў, уваходзім у топ-3 па экспарце малочнай прадукцыі, па льновалакне і г.д. Аб’ём экспарту ІТ-паслуг склаў амаль 1 мільярд долараў. У Беларусі, дарэчы, распрацаваны Viber, адзін з самых папулярных месэнджараў, а таксама дадатак МSQRD, які набыў Facebook і які на працягу года трымаўся ў топ-5 дадаткаў на AppStore і Google Play. І, канечне, наш вядомы брэнд — гульня World of Tanks. Не кожны з нас ведае, што шкло ў лонданскім аэрапорце Хітроў зроблена ў Беларусі, як і абсталяванне для вымярэння ўзроўню радыяцыі, якое выкарыстоўваецца пагранічнымі службамі Японіі і ЗША. Забеспячэнне пакрыцця сваіх мабільных тэлефонаў нам давяраюць Samsung і Apple”.